Summi opificis gratia disponente Walterius sanctae sedis Eduensis episcopus cunctis sanctae Dei ecclesiae fidelibus tam praesentibus scilicet quam futuris, innotescere gliscimus quia, dum apud Haeduamm oraremur ciuitatem, uenit ante conspectum nostrum Walterius, abbatiali apice comptus, nostram flagitans mansuetudinem ut impartiremur domno Werico abbati decimas ecclesiae unae, quae est sita in pago Alsinse, in uilla Blanziaco nuncupata, et haec praefata ecclesia est dedicata in honore sancti Symphoriani martyris Christi. Nos uero libenti animo utrumque fecimus et decimas ei concessimus et chirographum nostrae auctoritatis fieri praecepimus, ut, diebus quibus praedenominatus Wericus abbas aduixerit, praedictam ecclesiam teneat possideatque et annis singulis sinodalia seruicia soluere non omittat, post obitum uero uitae eius, canonicis sui loci remaneat, nullo inquietante uel calumnias inferente. Qui autem destruere praesumpserit hoc nostrum scriptum, cum anathematibus portionem suam manere sentiat. Vt autem uigoris fortitudinem obtineret, impressione nostri nominis signauimus et fidelibus nostris ad roborandum tradidimus. Actum Augustiduno feliciter in Domino. Walterius episcopus. Ancherius archidiaconus. Girardus archidiaconus. Gualterius abbas. Umbaldus abbas. Ansiysus praecentor. Elmoynus archidiaconus. Ricardus archidiaconus. Rodulfus. Domninus. Gislebertus. Wicardus. Enricus. Bererius. Rodulfus. Giraudus. Raynaldus. Signum Henrici benignissimi ducis. Signum Landrici comitis. Signum Arlebaldi comitis. Signum Gisleberti militis. Signum Herlei militis. Ego Waltherius leuita ad uicem Rodulfi scripsi et suscripsi, regnante Roberto rege anno III.